Stanovisko Komisie podľa článku 251 ods. 2 tretieho pododseku písm. c) Zmluvy o ES, k pozmeňujúcim a doplňujúcim návrhom Európskeho parlamentu k spoločnej pozícii Rady týkajúcej sa návrhu nariadenie Európskeho Parlamentu a Rady o konaní o európskom platobnom rozkaze KTORÝM SA MENÍ A DOPĹŇA NÁVRH KOMISIE podľa článku 250, odsek 2 Zmluvy o ES) /* KOM/2006/0797 v konečnom znení - COD 2004/0055 */





[pic] | KOMISIA EURÓPSKYCH SPOLOČENSTIEV | Brusel, 6.12.2006 KOM(2006) 797 v konečnom znení 2004/0055 (COD) STANOVISKO KOMISIE podľa článku 251 ods. 2 tretieho pododseku písm. c) Zmluvy o ES , k pozmeňujúcim a doplňujúcim návrhom Európskeho parlamentu k spoločnej pozícii Rady týkajúcej sa návrhu NARIADENIE EURÓPSKEHO PARLAMENTU A RADY o konaní o európskom platobnom rozkaze KTORÝM SA MENÍ A DOPĹŇA NÁVRH KOMISIE podľa článku 250, odsek 2 Zmluvy o ES) 2004/0055 (COD) STANOVISKO KOMISIE podľa článku 251 ods. 2 tretieho pododseku písm. c) Zmluvy o ES, k pozmeňujúcim a doplňujúcim návrhom Európskeho parlamentu k spoločnej pozícii Rady týkajúcej sa návrhu NARIADENIE EURÓPSKEHO PARLAMENTU A RADY o konaní o európskom platobnom rozkaze 1. ÚVOD V článku 251 ods. 2 tretí pododsek písm. c) Zmluvy o založení ES sa ustanovuje, že Komisia má predložiť stanovisko k pozmeňujúcim a doplňujúcim návrhom navrhnutým Európskym parlamentom v druhom čítaní. Stanovisko Komisie k 2 pozmeňujúcim a doplňujúcim návrhom navrhnutým Parlamentom sa uvádza v ďalšom texte. 2. Súvislosti Dňa 19. marca 2004 Komisia schválila návrh nariadenia Európskeho parlamentu a Rady o konaní o európskom platobnom rozkaze[1]. Návrh bol predložený Parlamentu a Rade dňa 19. marca 2004. Európsky hospodársky a sociálny výbor vydal svoje stanovisko[2] dňa 9. februára 2005. Európsky parlament odovzdal návrh svojmu Výboru pre právne záležitosti (zodpovednému za správu) a svojmu Výboru pre verejné slobody a práva občanov (zodpovednému za stanovisko). Výbor pre verejné slobody a práva občanov prijal stanovisko 13. júna 2005. Výbor pre právne záležitosti schválil svoju správu dňa 14. júla 2005. Európsky parlament prijal svoje stanovisko v prvom čítaní na plenárnom zasadnutí 13. decembra 2005. Rada prijala svoju spoločnú pozíciu 30. júna 2006. Komisia prijala oznámenie k spoločnej pozícii Rady 4. júla 2007[3]. Európsky parlament prijal svoje stanovisko v druhom čítaní 25. októbra 2006[4]. V tomto stanovisku sú navrhnuté dve zmeny návrhu nariadenia. 3. Účel návrhu Rýchle vymáhanie pohľadávok pri nesporných nárokoch je mimoriadne dôležité pre hospodárske subjekty v Európskej únii a pre riadne fungovanie vnútorného trhu. Právny rámec, ktorý veriteľom nezaručuje rýchle vysporiadanie nesporných pohľadávok môže pre dlžníkov, ktorí nesplácajú svoje dlhy, znamenať beztrestnosť a stimulovať ich k úmyselnému zadržiavaniu platieb v ich vlastný prospech. Oneskorené platby sú hlavnou príčinou platobnej neschopnosti, ktorá ohrozuje existenciu podnikov, najmä malých a stredných a vedie k veľkému znižovaniu počtu pracovných miest. Nutnosť zapojiť sa do zdĺhavého, ťažkopádneho a nákladného súdneho konania kvôli vymáhaniu nesporných pohľadávok nevyhnutne znásobí tieto škodlivé hospodárske vplyvy. Táto situácia predstavuje viacnásobnú výzvu pre justičné systémy členských štátov. Je zásadné, aby sa v čo najskoršom štádiu konania rozlíšili skutočne sporné prípady od takých, v ktorých neexistuje žiadny právny spor. Takéto rozlíšenie je nevyhnutnou, avšak nie dostatočnou podmienkou pre účinné využitie obmedzených zdrojov pridelených súdom. Umožňuje im, aby sa zamerali na sporné konania a rozhodli v primeranej lehote. Tento žiadaný cieľ však možno dosiahnuť len vtedy, ak bude k dispozícii rýchle a účinné konanie pre nesporné nároky. Cieľom tohto návrhu je vytvorenie jednotného rýchleho a účinného mechanizmu pre vymáhanie nesporných peňažných pohľadávok v Európskej únii. 4. Stanovisko komisie k pozmeňujúcim a doplňujúcim návrhom Európskeho Parlamentu 4.1. Zmeny a doplnenia prijaté Komisiou - Komisia prijíma pozmeňujúci a doplňujúci návrh Európskeho parlamentu v štandardnom formulári A, ktorého cieľom je presunutie varovania týkajúceho sa jazykov z usmernení k štandardnému formuláru na jeho začiatok. - Komisia prijíma aj pozmeňujúci a doplňujúci návrh Európskeho parlamentu týkajúci sa článku 31 o výkone vykonávacích právomocí a stanovuje, že sa uplatňuje nový regulačný postup s kontrolou podľa rozhodnutia Rady 2006/512 z 22. júla 2006, ktorým sa mení a dopĺňa rozhodnutie 1999/468. 5. Záver Podľa článku 250 ods. 2 Zmluvy o ES Komisia mení a dopĺňa svoj návrh, ako je uvedené v predchádzajúcich ustanoveniach. [1] KOM(2004) 173 konečné znenie, 19.3.2004 a KOM(2004) 173 konečné znenie/3 z 25.5.2004. [2] CESE/2005/133, Ú. v. EÚ C 221, 8.9.2005, s. 77. [3] KOM(2006) 374 konečné znenie zo 7. júla 2006. [4] P6_TA(2006)0440.